Ericu950/Stoicheia-meter-silver huggingface dataset:
ἀναπεισθεὶς δὲ παρὰ τῶν ταύτης προεστώτων ἢ αὐτὸς φιλοτιμούμενος ᾔτησε τὸν βασιλέα μίαν τῶν ἐν τῇ πόλει ἐκκλησιῶν τοὺς ὁμοδόξους αὐτῷ ἔχειν ·
μη δὲ γὰρ εἶναι δίκαιον καὶ ἄλλως ἀπρεπὲς ἐμέμφετο , Ῥωμαίων ὄντα ἑαυτὸν στρατηγὸν ἔξω τειχῶν παραγενόμενον εὔχεσθαι .
μαθὼν δὲ τάδε Ἰωάννης οὐκ ἐφησύχασε .
παραλαβὼν δὲ τοὺς ἐπισκόπους , οἵπερ ἔτυχον ἐνδημοῦντες τῇ πόλει , ἧκεν εἰς τὰ βασίλεια .
καὶ τοῦ βασιλέως ἐπακούοντος αὐτοῦ τε Γαϊνᾶ παρόντος πολὺν κατέχεε λόγον , πατρίδα τε καὶ φυγὴν ὀνειδίζων , καὶ ὡς τῷ βασιλέως πατρὶ τότε σωθεὶς ὤμοσεν ἦ μὴν Ῥωμαίοις εὐνοεῖν αὐτῷ τε καὶ τοῖς αὐτοῦ παισὶ καὶ νόμοις , οὓς ἀκύρους ἐπιχειρεῖ ποιεῖν .
καὶ τάδε λέγων ἐδείκνυ τὸν νόμον , ὃν Θεοδόσιος ἔθετο τοὺς ἑτεροδόξους εἴργων ἔνδον τειχῶν ἐκκλησιάζειν .
ἐκ τούτου δὲ πρὸς τὸν βασιλέα τρέψας τὸν λόγον ἔπεισε τὸν τεθέντα νόμον κατὰ τῶν ἄλλων αἱρέσεων κύριον φυλάττειν , ἄμεινον εἶναι συμβουλεύων τῆς βασιλείας παραχωρεῖν ἢ προδότην οἴκου θεοῦ γενόμενον ἀσεβεῖν 0 .
καὶ ὁ μὲν ἀνδρείως ὧδε παρρησιασάμενος οὐδὲν συνεχώρησε νεωτερισθῆναι περὶ τὰς ὑπ αὐτὸν ἐκκλησίας .
ὁ δὲ Γαϊνᾶς ἐπιορκεῖν ἤδη διενοεῖτο καὶ τὴν πόλιν πορθεῖν , ἡνίκα δὴ ταύτην τὴν ἐπιβουλὴν προεμήνυσε κομήτης ἐπὶ τῆς πόλεως φανεὶς μέγιστος , εἰς αὐτὴν σχεδὸν τὴν γῆν διήκων καὶ οἷος πρότερον μὴ γεγενῆσθαι λέγεται .
ἐπειρᾶτο δὲ πρῶτον τοῖς ἀργυροπωλείοις ἐπιθέσθαι , πλῆθος χρημάτων ἐντεῦθεν συλλέγειν ἐλπίσας ·
φήμης δὲ γενομένης , ὅτι τάδε βεβούλευται , καὶ τῶν ἀργυροπωλῶν τὸν πρόχειρον πλοῦτον ἀποκρυψαμένων καὶ τὸν ἐπὶ τῶν τραπεζῶν ἄργυρον οὐκέτι συνήθως δημοσίᾳ προτιθέντων , ἐν νυκτὶ πλῆθος ἐπιπέμψας βαρβάρων ἐνετείλατο τὰ βασίλεια ἐμπιπρᾶν .
οἱ δὲ ἄπρακτοι καὶ κατεπτηχότες ἀνέστρεφον .
ὡς γὰρ πλησίον ἐγένοντο , πλῆθος ὁπλιτῶν ἐν μεγάλοις σώμασιν ἔδοξαν ὁρᾶν , ὑπονοήσαντες δὲ νέηλυν εἶναι στρατιὰν ἤγγειλαν τῷ Γαϊνᾷ .
ὁ δέ  ἠπίστατο γὰρ τῶν εἰωθότων μὴ πλείους τῇ πόλει ἐνδημεῖν στρατιώτας  οὐκ ἠξίου τοῖς λεγομένοις πιστεύειν .
ἐπεὶ δὲ καὶ τῆς ἐχομένης νυκτὸς ἀποσταλέντες ἕτεροι τ αὐτὰ τοῖς πρότερον ἤγγειλαν , αὐτὸς ἐλθὼν αὐτόπτης ἐγένετο τοῦ παραδόξου θεάματος .
νομίσας τε αὐτοῦ χάριν συνεληλυθέναι τοὺς ἐκ τῶν ἄλλων πόλεων στρατιώτας καὶ νύκτωρ μὲν φρουρεῖν τὴν πόλιν καὶ τὰ βασίλεια , ἐν ἡμέρᾳ δὲ λανθάνειν , σκήπτεται δαιμονᾶν ·
ὡς εὐξόμενός τε καταλαμβάνει τὴν ἐκκλησίαν ἣν ἐπὶ τιμῇ Ἰωάννου τοῦ βαπτιστοῦ ὁ τοῦ βασιλέως πατὴρ ᾠκοδόμησε πρὸς τῷ Ἑβδόμῳ .
τῶν δὲ βαρβάρων οἱ μὲν ἔνδον ἔμενον , οἱ δὲ Γαϊνᾷ συνεξῄεσαν .
λάθρα δὲ συνεξῆγον ὅπλα ἐν γυναικείοις ὀχήμασι καὶ κεράμους βελῶν ·
ἐπεὶ δὲ ἐφωράθησαν , τοὺς φύλακας τῶν πυλῶν ἀναιροῦσι πειραθέντας κωλῦσαι τὴν τῶν ὅπλων ἐκκομιδήν .
ἐκ τούτου δὲ ταραχῆς καὶ θορύβων ἀνάπλεως ἡ πόλις ἐγένετο ὡς αὐτίκα ἁλωσομένη .
ἀγαθὴ δὲ γνώμη ἐκράτει πρὸς τὰ παρόντα δεινά .
ὁ γὰρ βασιλεὺς μηδὲν μελλήσας τὸν μὲν Γαϊνᾶν πολέμιον ἀνεκήρυξε , τοὺς δὲ περιλειφθέντας ἐν τῇ πόλει βαρβάρους ἀναιρεθῆναι προσέταξεν .
ἐπιθέμενοι δὲ τούτοις οἱ στρατιῶται ἀναιροῦσι τοὺς πλείους , τὴν δὲ καλουμένην τῶν Γότθων ἐκκλησίαν ἐμπιπρῶσιν ·
ὡς εἰς συνήθη γὰρ εὐκτήριον οἶκον ἐνθάδε ἠθροισμένοι ἐτύγχανον , οἷς οὐκέτι φυγεῖν ἐξεγένετο τῶν πυλῶν κεκλεισμένων .
ταῦτα δὲ μαθὼν ὁ Γαϊνᾶς διὰ Θρᾴκης ἐλάσας ἧκεν εἰς Χερρόνησον καὶ τὸν Ἑλλήσποντον περαιοῦσθαι ἐσπούδαζε .
διενοεῖτο γὰρ ὡς , εἰ τῆς ἀντιπέρας Ἀσίας κρατήσειεν , ῥᾳδίως πάντα τὰ πρὸς ἕω τῆς ἀρχομένης ἔθνη ὑφ ἑαυτὸν ποιήσει .
παρ ἐλπίδας δὲ αὐτῷ καὶ τάδε ἀπήντα θείᾳ ῥοπῇ κ ἀνταῦθα τῶν Ῥωμαίων χρησαμένων .
παρῆν μὲν γὰρ στρατιὰ κατὰ γῆν τε καὶ θάλασσαν παρὰ βασιλέως ἀπεσταλμένη , ἧς ἡγεῖτο Φραβίτας , ἀνὴρ βάρβαρος τὸ γένος , ἀγαθὸς δὲ τὸν τρόπον καὶ στρατηγικός .
οἱ δὲ βάρβαροι ναῦς μὴ ἔχοντες ἐπὶ σχεδιῶν ἐπειρῶντο διεκπλεῖν τὸν Ἑλλήσποντον πρὸς τὴν ἀντικρὺ ἤπειρον .
ἐξαπίνης δὲ πολὺς ἐπιπνεύσας ζέφυρος τὰς σχεδίας διέλυσε σὺν βίᾳ καὶ κατὰ τούτων τὰς Ῥωμαίων ναῦς ἤλαυνεν .
τῶν δὲ βαρβάρων οἱ πλείους μὲν αὐτοῖς ἵπποις ὑποβρύχιοι ἐγένοντο , οἱ δὲ ὑπὸ τῶν στρατιωτῶν ἀνῃρέθησαν .
ὁ δὲ Γαϊνᾶς ἅμα ὀλίγοις περισωθεὶς τότε , οὐ πολλῷ ὕστερον ἀνὰ τὴν Θρᾴκην ἀλώμενός τε καὶ φεύγων ἑτέρᾳ στρατιᾷ περιέπεσε καὶ σὺν τοῖς ἀμφ αὐτὸν βαρβάροις ἀπώλετο .
τοῦτο τῶν Γαϊνᾶ τολμημάτων καὶ τοῦ βίου τὸ τέλος 0 .
ὁ δὲ Φραβίτας λαμπρῶς ἐν ταύτῃ τῇ μάχῃ διαγενόμενος χειροτονεῖται ὕπατος .
ἐν δὲ τῷ τότε αὐτοῦ καὶ Βικεντίου ὑπατευόντων τίκτεται τῷ βασιλεῖ παῖς τῷ πάππῳ ὁμώνυμος ·
ἀρχομένης δὲ τῆς ἑξῆς ὑπατείας ἀναγορεύεται Σεβαστός .
ἰωάννης δὲ ἄριστα τὴν Κωνσταντινουπόλεως ἐκκλησίαν ἐπιτροπεύων πολλοὺς μὲν ἐκ τῶν Ἑλλήνων , πολλοὺς δὲ τῶν αἱρέσεων ἐπήγετο .
συνέρρει δὲ πρὸς αὐτὸν ἑκάστοτε πληθὺς τῶν μὲν ἐπ ὠφελείᾳ ἀκουσομένων , τῶν δὲ ἀπόπειραν ληψομένων ·
ἅπαντάς τε ᾕρει καὶ τὰ αὐτὰ δοξάζειν αὐτῷ περὶ τὸ θεῖον ἔπειθε .
τοσοῦτον δὲ πρὸς αὐτὸν τὸ πλῆθος ἐκεχήνεσαν καὶ τῶν αὐτοῦ λόγων κόρον οὐκ εἶχον , ὥστε , ἐπεὶ ὠστιζόμενοι καὶ περιθλίβοντες ἀλλήλους ἐκινδύνευον , ἕκαστος προσωτέρω ἰέναι βιαζόμενος ὅπως ἐγγὺς παρεστὼς ἀκριβέστερον αὐτοῦ λέγοντος ἀκούοι , μέσον ἑαυτὸν πᾶσι παρέχων ἐπὶ τοῦ βήματος τῶν ἀναγνωστῶν καθεζόμενος ἐδίδασκεν .
ἐν καιρῷ δέ μοι δοκεῖ τὸ συμβὰν ἐπὶ αὐτοῦ θαῦμα συμπεριλαβεῖν τῇ γραφῇ .
ἀνήρ τις τῆς Μακεδονίου αἱρέσεως τοιαύτῃ γυναικὶ συνῴκει ·
περιτυχὼν δὲ αὐτῷ διδάσκοντι , ὅπως χρὴ περὶ θεοῦ δοξάζειν , ἐπαινέτης ἦν τοῦ δόγματος καὶ τὴν γυναῖκα ὁμοφρονεῖν αὐτῷ παρεκάλει .
ἐπεὶ δὲ τῇ πρὸ τούτου συνηθείᾳ καὶ ταῖς ὁμιλίαις τῶν γνωρίμων γυναικῶν ἥττητο καὶ πολλάκις νουθετῶν ὁ ἀνὴρ οὐδὲν ἤνυεν , εἰ μή , φησί , κοινωνήσεις μοι τῶν θείων , οὐ δὲ τοῦ βίου κοινωνὸς ἔσῃ μοι τοῦ λοιποῦ .
ἐνταῦθα δὲ ἡ γυνὴ συνθεμένη τοῦτο ποιεῖν κοινοῦταί τινι τῶν θεραπαινίδων , ἣν ἡγεῖτο πιστήν , καὶ παραλαμβάνει συνεργὸν εἰς ἀπάτην τοῦ ἀνδρός .
περὶ δὲ τὸν καιρὸν τῶν μυστηρίων  ἴσασι δὲ οἱ μεμυημένοι ὃ λέγω  ἡ μὲν ὅπερ ἐδέξατο κατέχουσα ὡς εὐξομένη ἐπέκυψε ·
παρεστῶσα δὲ αὐτῇ ἡ θεράπαινα λάθρα δέδωκεν ὃ μετὰ χεῖρας ἦλθε φέρουσα ·
τὸ δὲ πρὸς τοῖς ὀδοῦσι λίθος ἐπήγνυτο .
περιδεὴς δὲ γενομένη ἡ γυνή , μή τι πάθοι ἀποκρύπτουσα θεῖον οὕτω πρᾶγμα ἐπ αὐτῇ συμβάν , δρομαία ἐπὶ τὸν ἐπίσκοπον ἐλθοῦσα ἑαυτὴν κατεμήνυσε ·
καὶ τὸν λίθον ἐπέδειξεν εἰκόνα φέροντα τοῦ δήγματος , ἀγνῶτα δὲ τὴν ὕλην καὶ παράξενόν τι δεικνύντα χρῶμα ·
σὺν δάκρυσί τε συγγνώμην αἰτήσασα ὁμοφρονοῦσα τῷ ἀνδρὶ συνῆν .
ἀλλὰ τάδε μὲν εἴ τῳ μὴ πιθανὰ εἶναι δοκεῖ , μάρτυς αὐτὸς ὁ λίθος εἰσέτι νῦν ἐν τοῖς κειμηλίοις τῆς ἐκκλησίας Κωνσταντινουπόλεως φυλαττόμενος 0 .
ὁ δὲ Ἰωάννης πυθόμενος ὑπὸ ἀναξίων τὰς ἐν Ἀσίᾳ καὶ πέριξ ἐκκλησίας ἐπιτροπεύεσθαι καὶ τοὺς μὲν λήμμασι καὶ δωροδοκίαις , τοὺς δὲ χάριτι ὑπαγομένους τὰς ἱερωσύνας ἀπεμπολεῖν , ἧκεν εἰς Ἔφεσον ·
καθελών τε δέκα καὶ τρεῖς ἐπισκόπους , τοὺς μὲν ἐν Λυκίᾳ καὶ Φρυγίᾳ , τοὺς δὲ ἐν αὐτῇ τῇ Ἀσίᾳ , ἑτέρους ἀντ αὐτῶν κατέστησε , τῆς δὲ Ἐφεσίων ἐκκλησίας  ἔτυχε γὰρ ὁ τότε ἐνθάδε ἐπισκοπῶν τελευτήσας  Ἡρακλείδαν ἄνδρα Κύπριον τὸ γένος , διάκονον τῶν ὑπ αὐτὸν μοναχῶν τῶν ἐκ τῆς Σκήτεως , Εὐαγρίου τοῦ μοναχοῦ μαθητήν 0 .
οὐ μὴν ἀλλὰ καὶ Γερόντιον ἐξεώσατο τῆς Νικομηδέων ἐκκλησίας .
οὗτος γὰρ ὑπὸ Ἀμβροσίῳ τῷ ἐπισκόπῳ Μεδιολάνου διακονούμενος , οὐκ οἶδ ὅ τι παθών , ἀλλ ἢ τερατευόμενος ἢ δαιμονίου σπουδῇ καὶ φαντασίαις ὑπαχθείς , νύκτωρ ἔφη τισὶν ὀνοσκελίδα συλλαβόμενος ξυρῆσαι τὴν κεφαλὴν καὶ μυλωνίῳ ἐμβαλεῖν ·
ὡς ἀνάξια δὲ διακόνου θεοῦ φθεγξάμενον ἐκέλευσεν Ἀμβρόσιος τέως καθ ἑαυτὸν εἶναι καὶ μετανοίᾳ καθαίρεσθαι .
ὁ δὲ ἰατρὸς ὢν ἄριστος καὶ ἀοκνότατος λέγειν τε καὶ πείθειν καὶ φίλους περιποιεῖν ἱκανός , ὡς ἐπεγγελῶν Ἀμβροσίῳ ἧκεν εἰς Κωνσταντινούπολιν 0 .
ἐν ὀλίγῳ τε χρόνῳ τινὰς τῶν ἐν τοῖς βασιλείοις δυναμένων ποιεῖται φίλους , καὶ μετ οὐ πολὺ ἐπιτρέπεται τὴν Νικομηδέων ἐπισκοπήν .
ἐχειροτόνησε δὲ αὐτὸν Ἑλλάδιος ὁ Καισαρέων Καππαδοκῶν ἐπίσκοπος , ἀμειβόμενος καθότι παιδὶ αὐτοῦ πρόξενος λαμπρᾶς στρατείας ἐν τοῖς βασιλείοις ἐγένετο .
μαθὼν δὲ τάδε Ἀμβρόσιος ἔγραψε Νεκταρίῳ τῷ προϊσταμένῳ τῆς ἐκκλησίας Κωνσταντινουπόλεως ἀφελέσθαι Γεροντίου τὴν ἱερωσύνην καὶ μὴ περιιδεῖν αὐτὸν ὑβρισμένον καὶ τὴν ἐκκλησιαστικὴν τάξιν .
νεκταρίῳ δὲ καὶ μάλα τοῦτο σπουδάσαντι γέγονεν ἀνήνυτον πανδημεὶ τῶν Νικομηδέων ἀνδρικῶς ἀντιστάντων .
ὁ δὲ Ἰωάννης καθελὼν αὐτὸν ἐχειροτόνησε Πανσόφιον ·
ὃς παιδαγωγὸς ἐγεγόνει τῆς τοῦ βασιλέως γαμετῆς , εὐλαβὴς δὲ καὶ τὸ ἦθος μέτριός τε καὶ πρᾶος , οὐ μὴν Νικομηδεῦσι καταθύμιος .
στασιάσαντες γοῦν πολλάκις κοινῇ τε καὶ πρὸς ἕκαστον ἀπηριθμοῦντο τὰς Γεροντίου εὐεργεσίας καὶ τὴν ἐκ τῆς ἐπιστήμης ἄφθονον χρείαν καὶ τὸ περὶ πάντας ἐπίσης πλουσίους τε καὶ πένητας ἄοκνον .
τούτοις δὲ καὶ τὰς ἄλλας ἀρετὰς προσετίθεσαν , οἷά γε εἰκὸς φιλοῦντας 0 .
καὶ ὡς ἐπὶ σεισμοῖς ἢ αὐχμοῖς ἢ ἄλλαις τισὶ θεομηνίαις περιιόντες ἐν ταῖς ἀγυιαῖς ἀνὰ τὴν πατρίδα τὴν ἑαυτῶν καὶ τὴν Κωνσταντινούπολιν ἔψαλλον καὶ ἱκέτευον τὸν θεὸν ἐπίσκοπον αὐτὸν ἔχειν .
τὸ δὲ τελευταῖον βιασθέντες τοῦ μὲν ἀπηλλάγησαν σὺν πένθει καὶ ὀδυρμοῖς , τὸν δὲ μετὰ δέους καὶ μίσους ἐδέξαντο .
ἐντεῦθεν δὲ οἱ καθαιρεθέντες καὶ οἱ τούτων ἐπιτήδειοι ἐπῃτιῶντο Ἰωάννην , ὡς ἀρχηγὸς νεωτερισμοῦ ταῖς ἐκκλησίαις ἐγένετο καὶ τὰ δίκαια τῶν χειροτονιῶν παρὰ τοὺς πατρίους νόμους ἐκαινοτόμησεν , ὑπὸ δὲ λύπης καὶ τὰ λόγου ἄξια αὐτῷ πεπραγμένα κατὰ τὰς τῶν πολλῶν δόξας διέβαλλον ·
ἀμέλει τοι καὶ τὸ ἐπὶ Εὐτροπίῳ τότε συμβὰν ἐνεμέσων .
Οὗτος γὰρ μείζων ὢν τῶν βασιλέως εὐνούχων μόνος καὶ πρῶτος ὧν ἴσμεν ἢ ἀκηκόαμεν ὑπάτου καὶ πατρὸς βασιλέως ἀξίᾳ ἐτιμήθη .
ἐπὶ δὲ τῆς παρούσης δυνάμεως οὐκ ἐννοήσας τὸ μέλλον καὶ τὰς συμβαινούσας ἐν τοῖς ἀνθρωπείοις πράγμασι μεταβολὰς ἐπεχείρει τῆς ἐκκλησίας ἀφέλκειν ἱκέτας θεοῦ δι αὐτὸν ἐνθάδε διατρίβοντας , καὶ μάλιστα Πενταδίαν τὴν Τιμασίου γαμετήν ·
ὃν στρατηγὸν δυνατὸν καὶ φοβερώτατον γενόμενον εἰς τὴν κατ Αἴγυπτον Ὄασιν ἀιδίῳ φυγῇ ἐζημίωσε τυραννίδος ἐπαγαγὼν αἰτίαν ·
ἀλλ  ἐκεῖνος μὲν ἢ δίψει πιεζόμενος , ὥς τινων ἐπυθόμην , ἢ δεδιὼς μή τι χεῖρον ὑπομείνῃ , ἐν ταῖς αὐτόθι ψάμμοις ἀλώμενος ηὑρέθη νεκρός .
Εὐτροπίου δὲ σπουδῇ τίθεται νόμος προστάττων μηδαμῇ μηδένα εἰς ἐκκλησίαν καταφυγεῖν , ἐξελαύνεσθαί τε καὶ τοὺς ἤδη προσπεφευγότας .
οὐκ εἰς μακρὰν δὲ ὡς εἰς τὴν βασιλέως γαμετὴν ὑβρίσας ἐπιβουλευθεὶς πρῶτος αὐτὸς παρέβη τὸν νόμον καὶ ἀποδρὰς ἐκ τῶν βασιλείων ἱκέτης τὴν ἐκκλησίαν κατέλαβεν ·
ἡνίκα δὴ λαμπρόν τινα κατ αὐτοῦ ὑπὸ τὴν ἱερὰν τράπεζαν κειμένου κατέτεινε λόγον Ἰωάννης , τῶν μὲν ἐν δυνάμει τὴν ὀφρῦν κατασπῶν , τῷ δὲ λαῷ δεικνὺς ὡς οὐδὲν τῶν ἀνθρωπίνων ἐν τ αὐτῷ μένειν φιλεῖ .
οἵ γε μὴν ἀπεχθανόμενοι πρὸς αὐτὸν καὶ τοῦτο διέβαλλον , ὡς ἐλεεῖν δέον τὸν περὶ ψυχῆς κινδυνεύοντα ἤλεγχεν ἐπεμβαίνων ταῖς αὐτοῦ συμφοραῖς .
ἀλλ  Εὐτρόπιος μὲν τῆς ἀσεβοῦς ταύτης ἐπιχειρήσεως ἀνέπλησε τὴν δίκην τὴν κεφαλὴν ἀποτμηθείς ·
καὶ ὁ τεθεὶς νόμος ἄρδην ἐκ τῶν δημοσίων ὑπομνημάτων ἠφανίσθη .
ἡ δὲ ἐκκλησία εὖ μάλα διέπρεπεν ὡς τοῦ θεοῦ τιμωροῦ γενομένου ἐν τάχει τῶν κατ αὐτῆς ἀδικημάτων , καὶ ταῖς περὶ τὸ θεῖον θεραπείαις ἐπεδίδου .
προθυμότερόν τε τότε μᾶλλον ὁ Κωνσταντινουπόλεως λαὸς τοῖς ἑωθινοῖς καὶ νυκτερινοῖς ὕμνοις ἐχρῆτο κατὰ πρόφασιν τοιάνδε .
ἐπεὶ γὰρ οἱ ἀπὸ τῆς Ἀρείου αἱρέσεως , ἀφαιρεθέντες τῶν ἐν τῇ πόλει ἐκκλησιῶν ἐπὶ τῆς Θεοδοσίου βασιλείας , πρὸ τῶν τειχῶν ἐκκλησίαζον , νύκτωρ πρότερον ἐν ταῖς δημοσίαις στοαῖς συνελέγοντο καὶ εἰς συστήματα μεριζόμενοι κατὰ τὸν τῶν ἀντιφώνων τρόπον ἔψαλλον , ἀκροτελεύτια συντιθέντες πρὸς τὴν αὐτῶν δόξαν πεποιημένα .
ὑπὸ δὲ τὴν ἕω τάδε δημοσίᾳ ψάλλοντες εἰς τοὺς τόπους ἀπῄεσαν ἔνθα καὶ ἐκκλησίαζον .
ἐποίουν δὲ ὧδε ἐν ταῖς ἐπισήμοις ἑορταῖς καὶ τῇ πρώτῃ καὶ τελευταίᾳ τῆς ἑβδομάδος ἡμέρᾳ .
τελευτῶντες δὲ καὶ πρὸς ἔριν τὰς ᾠδὰς συνετίθεσαν , ποῦ εἰσιν οἱ λέγοντες τὰ τρία μίαν δύναμιν καὶ ἕτερα τοιάδε τοῖς ὕμνοις ἀναμιγνύντες .
δείσας δὲ Ἰωάννης , μή τινες τούτοις ὑπαχθῶσι τῶν ὑπ αὐτὸν ἐκκλησιαζόντων , ἐπὶ τὸν ἴσον τρόπον τῆς ψαλμῳδίας τὸν αὐτοῦ λαὸν προτρέπει .
ἐν ὀλίγῳ δὲ ἐπισημότεροι γενόμενοι τοὺς ἀπὸ τῆς ἐναντίας αἱρέσεως ὑπερέβαλλον τῷ πλήθει καὶ τῇ παρασκευῇ .
καὶ γὰρ δὴ καὶ σταυρῶν ἀργυρᾶ σημεῖα ὑπὸ κηροῖς ἡμμένοις προηγοῦντο αὐτῶν , καὶ εὐνοῦχος τῆς βασιλέως γαμετῆς ἐπὶ τοῦτο τέτακτο τὴν περὶ ταῦτα δαπάνην καὶ τοὺς ὕμνους παρασκευάζων .
ἐντεῦθεν δὲ ἢ ζηλοτυπήσαντες οἱ ἀπὸ τῆς Ἀρείου αἱρέσεως ἢ ἀμυνόμενοι τοῖς ἀπὸ τῆς καθόλου ἐκκλησίας εἰς μάχην κατέστησαν , καὶ κτείνονταί τινες ἑκατέρωθεν .
ὁ δὲ Βρίσων  τοῦτο γὰρ ὄνομα ἦν τῷ βασιλικῷ εὐνούχῳ  λίθῳ κατὰ τοῦ μετώπου βάλλεται .
κινηθεὶς δὲ πρὸς ὀργὴν ὁ βασιλεὺς ἔπαυσε τῶν ἀπὸ τῆς Ἀρείου ἐκκλησίας τὰς τοιαύτας συνόδους .
οἱ δὲ ἀπὸ τῆς καθολικῆς ἐξ αἰτίας τοιᾶσδε τὸν εἰρημένον τρόπον ὑμνεῖν ἀρξάμενοι καὶ εἰσέτι νῦν οὕτω διέμειναν .
ἰωάννῃ δὲ ἐκ τούτων καὶ ἐκ τῶν ἐπ ἐκκλησίας λόγων πρὸς μὲν τὸν δῆμον ἐπεδίδου τὸ φίλτρον , μῖσος δὲ πρὸς τοὺς δυναμένους καὶ κληρικοὺς ἐκ τῆς κατ αὐτῶν παρρησίας 0 .
τοὺς μὲν γὰρ ἀδικοῦντας ὁρῶν ἤλεγχεν , τοὺς δὲ πλούτῳ καὶ ἀσωτίᾳ καὶ ἡδοναῖς ἀσέμνοις διεφθαρμένους ἀνῆγε πρὸς ἀρετήν .
Ηὔξησε δὲ αὐτῷ τὴν πρὸς τοὺς κληρικοὺς ἀπέχθειαν Σαραπίων , ὃν ἀρχιδιάκονον αὐτοῦ κατέστησεν , ἀνὴρ Αἰγύπτιος , ταχὺς εἰς ὀργὴν καὶ εἰς ὕβριν ἕτοιμος , οὐχ ἥκιστα δὲ καὶ αἱ πρὸς Ὀλυμπιάδα συμβουλαί 0 .
ταύτην γὰρ ἐκ γένους ἐπισημοτάτην οὖσαν , καίπερ νέαν χήραν γενομένην , εἰσάγαν δὲ φιλοσοφοῦσαν κατὰ τὸν τῆς ἐκκλησίας θεσμόν , διάκονον ἐχειροτόνησε Νεκτάριος .
ἰδὼν δὲ αὐτὴν Ἰωάννης τοῖς αἰτοῦσι τὴν οὐσίαν προϊεμένην καὶ τὰ μὲν ἄλλα ὑπερορῶσαν , μόνα δὲ τὰ θεῖα σπουδάζουσαν , ἐπαινῶ σου , ἔφη ,  τὴν προαίρεσιν ·
ἀλλ οἰκονομικὸν εἶναι δεῖ τὸν κατὰ θεὸν τῆς ἄκρας ἀρετῆς ἐφιέμενον ·
σὺ δὲ πλουτοῦσι πλοῦτον ἐπεισάγουσα οὐχ ἧττον ἢ εἰς θάλασσαν ἐκχέεις τὰ σά 0 .
ἢ οὐκ ἐπίστασαι ὅτι ἑκοῦσα τοῖς δεομένοις διὰ θεὸν τὴν οὐσίαν ἀνέθηκας καὶ ὡς ἐπὶ χρήμασι τῆς σῆς δεσποτείας ἐξελθοῦσι διοικεῖν ἐτάχθης καὶ λόγοις ἔνοχος ἐγένου ;
ἢν οὖν ἐμοὶ πείθῃ , πρὸς τὴν χρείαν τῶν αἰτούντων τοῦ λοιποῦ μετρήσεις τὴν δόσιν ·
οὕτω γὰρ πλείους τε εὐεργετήσεις καὶ ἐλέου καὶ σπουδαιοτάτης κηδεμονίας ἀμοιβῶν τεύξῃ παρὰ θεοῦ .
γέγονε δέ τις αὐτῷ διαφορὰ καὶ πρὸς πολλοὺς τῶν μοναχῶν καὶ μάλιστα τὸν Ἰσαάκιον .
ἠρεμοῦντας μὲν γὰρ ἐν τοῖς αὐτῶν φροντιστηρίοις τοὺς ὧδε φιλοσοφοῦντας εἰσάγαν ἐπῄνει τε καὶ ᾐδεῖτο καί , ὅπως μὴ ἀδικοῖντο καὶ τὰ ἐπιτήδεια ἔχοιεν , σφόδρα ἐπεμελεῖτο , ἐξιόντας δὲ θύραζε καὶ κατὰ τὴν πόλιν φαινομένους ὡς τὴν φιλοσοφίαν ἐνυβρίζοντας ἐλοιδόρει καὶ ἐπέστρεφεν .
ἐκ τοιούτων δὴ προφάσεων ἀπηχθάνοντο πρὸς αὐτὸν κληρικοί τε καὶ πολλοὶ τῶν μοναχῶν καὶ χαλεπὸν καὶ ὀργίλον , σκαιόν τε καὶ ὑπερήφανον ἀπεκάλουν .
ἐπεχείρουν δὲ καὶ περὶ τὸν βίον διαβάλλειν εἰς τὸν δῆμον καὶ τούτῳ πείθειν ὡς ἀληθῆ λέγοιεν , ὅτι μηδενὶ συνήσθιεν οὔ τε ἐπὶ ἑστίασιν καλούμενος ὑπήκουεν .
τούτου δὲ πρόφασιν ἑτέραν λέγειν οὐκ ἔχω , πλὴν ὅτι ἀψευδής τις οἶμαι πυνθανομένῳ μοι περὶ τούτου ἔφη , ὡς ὑπὸ ἀσκήσεως τὴν κεφαλὴν καὶ τὸ στόμα τῆς γαστρὸς κακῶς διατεθεὶς παρῃτεῖτο τὰς ἐν τοῖς ἀρίστοις συνουσίας .
καὶ οἱ μὲν ἐντεῦθεν μάλιστα τὰς μεγίστας ὕφαινον κατ  αὐτοῦ διαβολάς .
ἐπεγένετο δέ τις αὐτῷ πρόφασις μίσους καὶ πρὸς τὴν βασιλέως γαμετὴν διὰ Σευηριανὸν τὸν ἐκ Γαβάλων τῆς Συρίας ἐπίσκοπον .
οὗτός τε γὰρ καὶ Ἀντίοχος ὁ Πτολεμαΐδος  Φοίνισσα δὲ πόλις ἥδε  κατὰ τ αὐτὸν ἄμφω ἐγενέσθην ἐλλογίμω τε καὶ ἐπ ἐκκλησίας ἱκανὼ διδάσκειν 0 ·
ἀλλ ὁ μὲν εὐκόλως καὶ μάλα εὐήχως ἔλεγεν , ὡς καὶ Χρυσόστομος πρός τινων ὀνομάζεσθαι , ὁ δὲ Σευηριανὸς τὴν Σύρων δασύτητα , καίπερ τοῖς νοήμασι καὶ ταῖς μαρτυρίαις τῶν γραφῶν ἀμείνων εἶναι δοκῶν , ἐπὶ τῆς γλώσσης ἔφερεν .
ἐλθὼν δὲ πρότερον Ἀντίοχος εἰς Κωνσταντινούπολιν ἐπὶ τοῖς λόγοις ἐπῃνέθη , καὶ χρήματα ἀθροίσας εἰς τὴν αὐτοῦ πόλιν ἐπανῆλθεν .
κατὰ ζῆλον δὲ τούτου καὶ Σευηριανὸς ὕστερον ἀφικόμενος , εὔνου τυχὼν Ἰωάννου , πολλάκις ἐπὶ τῆς ἐκκλησίας λέγων ἐθαυμάζετο , καὶ ἐν τιμῇ ἦν καὶ πολλοῖς τῶν ἐν δυνάμει καὶ αὐτῷ βασιλεῖ καὶ τῇ βασιλίδι γνώριμος ἐγένετο .
ἡνίκα δὲ Ἰωάννης εἰς τὴν Ἀσίαν ἀπεδήμησε , τὴν ἐκκλησίαν αὐτῷ παρέθετο ·
κολακείαις γὰρ αὐτὸν περιέποντα φίλον εἶναι σπουδαῖον ἐνόμισεν .
ὁ δὲ πλέον ἐπεμελεῖτο τοῖς ἀκροαταῖς χαρίζεσθαι καὶ τὸν λαὸν τοῖς λόγοις ἥδειν .
ἰωάννης δὲ τάδε πυθόμενος ἐζηλοτύπησε μέν , ὥς φασι , Σαραπίωνος αὐτὸν ἐπὶ τούτοις παρακινοῦντος .
ἐπεὶ δὲ ἐκ τῆς Ἀσίας ἐπανῆλθεν , ἔτυχέν που παριὼν Σευηριανός ·
ἰδὼν δὲ αὐτὸν Σαραπίων οὐκ ἐξανέστη ἐπίτηδες τοῖς παροῦσιν ἐνδεικνύμενος ὡς ὑπερφρονεῖ τὸν ἄνδρα .
ὁ δὲ πρὸς τοῦτο χαλεπήνας ἀνεβόησεν ·
εἰ Σαραπίων ἀποθάνοι κληρικός , Χριστὸς οὐκ ἐνηνθρώπησεν .
ἐπὶ τούτοις δὲ κατηγορηθεὶς παρὰ Σαραπίωνος ἐξηλάθη τῆς πόλεως ὑπὸ Ἰωάννου ὡς ὑβριστὴς καὶ βλάσφημος εἰς θεόν .
οἱ μὲν γὰρ ἐπὶ μαρτυρίᾳ τούτων παραχθέντες  ἦσαν δὲ τῶν Σαραπίωνος ἐπιτηδείων  ἀποκρυψάμενοι τὰ εἰρημένα πάντα τουτὶ μόνον εἰρηκέναι ἐμαρτύρησαν , ὡς ἄρα Χριστὸς οὐκ ἐνηνθρώπησεν .
ἰωάννης δὲ καὶ τάδε καὶ τ ἆλλα ἐπῃτιᾶτο ·
οὐ δὲ γὰρ εἰ Σαραπίων , ἔφη , κληρικὸς μὴ ἀποθάνοι , παρὰ τοῦτο Χριστὸς οὐκ ἐνηνθρώπησεν .
ἡ δὲ βασιλέως γαμετή , ἅμα τε ταῦτα ἐγεγόνει , διὰ τῶν Σευηριανοῦ σπουδαστῶν ἔγνω καὶ εὐθὺς αὐτὸν ἐκ Χαλκηδόνος μετεκαλέσατο .
ἰωάννης δὲ καίπερ πολλῶν ἀντιβολούντων παρῃτεῖτο τὴν πρὸς αὐτὸν ὁμιλίαν , εἰσότε δὴ ἐν τῇ ἐπωνύμῳ τῶν ἀποστόλων ἐκκλησίᾳ τοῖς αὐτοῦ γόνασιν ἐπιθεῖσα Θεοδόσιον τὸν υἱὸν λιπαροῦσά τε καὶ πολλάκις ὁρκοῦσα μόλις αὐτὸν εἰς φιλίαν τῷ Σευηριανῷ συνῆψε .
καὶ τὰ μὲν ὧδε ἔγνων .
ἐν τούτῳ δὲ οὐ πολλῷ πρότερον ἀρξαμένη ζήτησις κατὰ τὴν Αἴγυπτον κεκίνητο , εἰ τὸν θεὸν ἀνθρωπόμορφον δοξάζειν δεῖ .
ταύτης δὲ τῆς γνώμης οἱ πλείους τῶν τῇδε μοναχῶν ἦσαν , ὑπὸ ἁπλότητος ἀβασανίστως τοὺς ἱεροὺς ἐκλαμβάνοντες λόγους καὶ ὀφθαλμοὺς θεοῦ καὶ πρόσωπον καὶ χεῖρας καὶ ὅσα τοιαῦτα προσεθισθέντες ἀκούειν .
οἱ δὲ τὴν ἐν τοῖς ὀνόμασι κεκρυμμένην διάνοιαν σκοποῦντες ἐναντίως εἶχον , καὶ τοὺς τοιάδε λέγοντας ἄντικρυς βλασφημεῖν εἰς τὸ θεῖον ἔλεγον .
καὶ Θεόφιλος δὲ ταύτης ἔχεσθαι τῆς δόξης ἐν ἐκκλησίᾳ παρεκελεύσατο καὶ ἐν ἐπιστολῇ , ἣν ἐξ ἔθους περὶ τῆς πασχαλίας ἑορτῆς ἔγραψεν , ἀσώματον χρῆναι νοεῖν τὸν θεὸν εἰσηγεῖτο καὶ ἀνθρώπου σχήματος ἀλλότριον .
ἐπεὶ δὲ τοῦτο δῆλον ἐγένετο τοῖς Αἰγυπτίων μοναχοῖς , ἧκον εἰς Ἀλεξάνδρειαν ·
καὶ εἰς ἓν ἀθροισθέντες ἐστασίαζον καὶ ὡς ἀσεβοῦντα τὸν Θεόφιλον ἀνελεῖν ἐβουλεύοντο .
ὁ δὲ παραυτίκα φανεὶς ἔτι στασιάζουσιν οὕτως ὑμᾶς , ἔφη , εἶδον ὡς θεοῦ πρόσωπον 0 .
τὸ δὲ ῥηθὲν ἱκανῶς ἐμάλαξε τοὺς ἄνδρας , καὶ τῆς ὀργῆς καθυφέντες οὐκοῦν , φασίν , εἰ τάδε ἀληθῶς δοξάζεις , καὶ τὰς Ὠριγένους ἀποκήρυξον βίβλους , ὡς τῶν ἀσκουμένων ταύτας οὕτω φρονεῖν εἰσηγουμένων .
ἀλλ  ἐμοί , ἔφη , τοῦτο πάλαι δεδογμένον ἦν , καὶ ποιήσω ὡς ὑμῖν δοκεῖ ·
μέμφομαι γὰρ οὐχ ἧττον κ ἀγὼ τοῖς τὰ Ὠριγένους θαυμάζουσι .
καὶ ὁ μὲν οὕτως βουκολήσας τοὺς μοναχοὺς διέλυσε τὴν στάσιν .
ἴσως δ ἂν καὶ ἥδε ἡ ζήτησις παντελῶς τότε διελύθη , εἰ μὴ πεπαυμένην ἤδη δι ἔχθραν ἰδίαν ἀνεκίνησε Θεόφιλος ἐπιβουλεύων Ἀμμωνίῳ καὶ Διοσκόρῳ Εὐσεβίῳ τε καὶ Εὐθυμίῳ τοῖς ἐπίκλην μακροῖς ·
οὓς ἀδελφοὺς ὄντας εὐδοκίμους γενέσθαι παρὰ τοῖς ἐν Σκήτει φιλοσοφοῦσιν ἐκ τῶν πρόσθεν ἔγνωμεν .
οὗτοι γὰρ ἦσαν αὐτῷ τὰ μάλιστα τῶν ἐν Αἰγύπτῳ μοναχῶν κεχαρισμένοι , καὶ τὰ πολλὰ συνομίλους καὶ συνοίκους αὐτοὺς ἐποιεῖτο ·
τὸν δὲ Διόσκορον καὶ τῆς Ἑρμουπόλεως ἐπίσκοπον κατέστησεν .
εἰς μῖσος δὲ αὐτοῖς κατέστη ἐκ τῆς πρὸς Ἰσίδωρον ἔχθρας , ὃν μετὰ Νεκτάριον ἐν Κωνσταντινουπόλει χειροτονεῖν ἐσπούδαζεν .
οἱ μὲν γάρ φασιν ὡς γυνή τις ἐκ τῆς Μανιχαίων αἱρέσεως μετέθετο πρὸς τὴν καθόλου ἐκκλησίαν ·
ὡς ἀπερισκέπτως δὲ ταύτης κοινωνησάσης μυστηρίων , πρὶν ἀπαγορεῦσαι τὴν προτέραν αἵρεσιν , ἐπῃτιᾶτο Θεόφιλος τὸν τότε ἀρχιπρεσβύτερον ·
ἀπηχθάνετο γὰρ αὐτῷ καὶ ἄλλως .
ὁ δὲ Πέτρος  τοῦτο γὰρ ἦν ὄνομα αὐτῷ  καὶ κατὰ τὸν νόμον τῆς ἐκκλησίας καὶ γνώμῃ Θεοφίλου κεκοινωνηκέναι τὸ γύναιον ἰσχυρίζετο , καὶ μάρτυρα τούτων Ἰσίδωρον ἔλεγεν .
ὁ δὲ ἔτυχε μὲν τότε εἰς Ῥώμην ἀποσταλείς , ἐπανελθὼν δὲ ἀληθῆ λέγειν τὸν Πέτρον ἐμαρτύρησεν .
ὡς συκοφαντηθεὶς δὲ Θεόφιλος χαλεπήνας ἄμφω τῆς ἐκκλησίας ἐξήλασεν .
καὶ οἱ μὲν τάδε λέγουσι .
τῶν γε μὴν συγγενομένων τούτοις τότε τοῖς μοναχοῖς ἀνδρὸς οἵου πιστεύεσθαι ἐπυθόμην διττὴν αἰτίαν Θεοφίλῳ γενέσθαι τῆς πρὸς Ἰσίδωρον δυσμενείας , κοινὴν μὲν αὐτῷ τε καὶ Πέτρῳ τῷ πρεσβυτέρῳ , καθότι μαρτυρῆσαι παρῃτήσαντο , ὡς τῆς Θεοφίλου ἀδελφῆς πρός του κληρονόμου ἐγγραφείσης , ἰδίαν δὲ καθὸ χρημάτων αὐτῷ πολλῶν προσφερομένων ὡς ἐπιτρόπῳ πτωχῶν , ἐπιχειροῦντι Θεοφίλῳ τούτων λαμβάνειν ὡς δαπανωμένων εἰς οἰκοδομὰς ἐκκλησιῶν οὐκ ἐνεδίδου , ἄμεινον εἶναι λέγων τὰ σώματα τῶν καμνόντων , ἃ ναοὺς θεοῦ κυριώτερον νοεῖν ἔστι , δι οὓς καὶ τὰ χρήματα παρείχετο , ταῖς προσηκούσαις θεραπείαις ἀνανεοῦν ἢ τοίχους οἰκοδομεῖν 0 .
ἀλλ  εἴ τε ἐντεῦθεν εἴ τε ἐξ ἑκατέρας αἰτίας ἀφαιρεθεὶς παρὰ Θεοφίλου τῆς κοινωνίας Ἰσίδωρος ἦλθεν εἰς Σκῆτιν ὡς πρὸς ἑταίρους τοὺς ἐνθάδε μοναχούς 0 1 .
παραλαβὼν δέ τινας Ἀμμώνιος παρεγένετο πρὸς Θεόφιλον καὶ τὴν κοινωνίαν ἀποδοῦναι Ἰσιδώρῳ ἐδεῖτο .
ὁ δὲ τότε μὲν προθύμως ὑποσχέσθαι λέγεται ·
χρόνου δὲ διαγενομένου , ὡς οὐδὲν αὐτοῖς πλέον ἠνύετο , δῆλος δὲ ἐγεγόνει Θεόφιλος παρακρουόμενος , σπουδαιότερόν πως αὐτῷ προσελθόντες ἀπῄτουν τὴν ὑπόσχεσιν πληροῦν .
ὁ δέ τινα τῶν μοναχῶν ἐν δημοσίᾳ φρουρᾷ ποιεῖ , ὥστε φόβον τοῖς ἄλλοις ἐμβαλεῖν ·
ἥμαρτε δὲ τούτου .
ὁ γὰρ Ἀμμώνιος ἅμα πᾶσι τοῖς σὺν αὐτῷ μοναχοῖς δόξαντες τοῖς προεστῶσι τῆς φρουρᾶς εἰς μετάδοσιν ἐπιτηδείων τοῖς καθειργμένοις ἐλθεῖν ἑτοίμως ἔνδον εἰσεδέχθησαν , εἰσελθόντες δὲ οὐκέτι ἐξιέναι ἠνείχοντο .
μαθὼν δὲ τάδε Θεόφιλος ἐδήλου πρὸς ἑαυτὸν καλῶν τοὺς ἄνδρας .
οἱ δὲ τὰ μὲν πρῶτα αὐτὸν παραγενόμενον σφᾶς ἐξάγειν ἠξίουν ·
μη δὲ γὰρ εἶναι δίκαιον δημοσίᾳ ὑβρισμένους λάθρα τῆς φρουρᾶς ἀνίεσθαι .
ὕστερον δὲ ἐνδόντες ὡς αὐτὸν ἦλθον ·
παραιτησαμένους δὲ αὐτοὺς ὡς οὐ περαιτέρω λυπήσων ἀπέπεμψε .
καθ  ἑαυτὸν δὲ ἐδάκνετο καὶ ἠγανάκτει καὶ κακῶς ποιεῖν ἐπεβούλευεν .
ἀπορῶν δὲ ὅ τι δράσειεν αὐτοὺς κακὸν ἀκτήμονας ὄντας καὶ πάντων πλὴν φιλοσοφίας ὑπερορῶντας , ἔγνω περὶ τὴν ἡσυχίαν βλάψαι .
καὶ ἐπεὶ ἠπίστατο καὶ ἐξ ὧν συνόντες αὐτῷ διελέγοντο μεμφομένους τοῖς ἀνθρωπόμορφον τὸν θεὸν δοξάζουσιν , ὡς τὰ Ὠριγένους φρονοῦντας συνέκρουσε πρὸς τὸ μοναχικὸν πλῆθος ἄλλως ἔχον δόξης .
ἐκ τούτου δὲ δεινή τις ἐν τοῖς μοναχοῖς ἔρις ἐκράτει ·
καὶ τὰς διαλέξεις οὐκ ἐν κόσμῳ πρὸς ἑαυτοὺς ποιούμενοι πείθειν ἀλλήλους οὐκ ἠξίουν , ἀλλ εἰς ὕβρεις καθίσταντο .
καὶ οἱ μὲν τοὺς ἀσώματον τὸν θεὸν ὁριζομένους Ὠριγενιαστὰς ἀπεκάλουν , οἱ δὲ Ἀνθρωπομορφιανοὺς τοὺς ἐναντίως φρονοῦντας 0 .
Αἰσθόμενοι δὲ τῆς ἐπιβουλῆς οἱ ἀμφὶ Διόσκορον καὶ Ἀμμώνιον ἀνεχώρησαν εἰς Ἱεροσόλυμα ·
κ ἀκεῖθεν εἰς Σκυθόπολιν ἧκον , ἐπιτηδείαν ἡγησάμενοι τὴν ἐνθάδε οἴκησιν διὰ τοὺς πολλοὺς φοίνικας , ὧν τοῖς φύλλοις ἐχρῶντο πρὸς τὰ εἰωθότα μοναχοῖς ἔργα .
εἵποντο γὰρ αὐτοῖς ἀμφὶ ἄνδρες ὀγδοήκοντα .
ἐν τούτῳ δὲ Θεόφιλος πέμπει τινὰς εἰς Κωνσταντινούπολιν ἅμα τε διαβολὰς κατ αὐτῶν προπαρασκευάσοντας καί , εἰ βασιλέως περί του δέοιντο , ἀντιπράξοντας .
μαθόντες δὲ τάδε οἱ ἀμφὶ Ἀμμώνιον ἀπέπλευσαν εἰς Κωνσταντινούπολιν , σὺν αὐτοῖς δὲ καὶ Ἰσίδωρος 0 .
κοινῇ τε ἐσπούδαζον παρὰ βασιλεῖ κριτῇ καὶ Ἰωάννῃ τῷ ἐπισκόπῳ ἐλέγχεσθαι τὰς κατ αὐτῶν ἐπιβουλάς .
ᾤοντο γὰρ ἐνδίκου παρρησίας αὐτὸν ἐπιμελούμενον δύνασθαι τὰ δίκαια βοηθεῖν αὐτοῖς .
ὁ δὲ προσελθόντας αὐτῷ τοὺς ἄνδρας φιλοφρόνως ἐδέξατο καὶ ἐν τιμῇ εἶχε καὶ εὔχεσθαι ἐπ ἐκκλησίας οὐ διεκώλυε , κοινωνεῖν δὲ μυστηρίων αὐτοῖς οὐχ ἡγήσατο , ὡς οὐ θεμιτὸν πρὸ διαγνώσεως τοῦτο ποιεῖν 0 .
ἔγραψε δὲ Θεοφίλῳ τὴν κοινωνίαν αὐτοῖς ἀποδοῦναι ὡς ὀρθῶς περὶ θεοῦ δοξάζουσιν ·
εἰ δὲ δίκῃ δέοι κρίνεσθαι τὰ κατ αὐτούς , ἀποστέλλειν ὃν αὐτῷ δοκεῖ δικασόμενον .
ὁ δὲ οὐδὲν ἀντεδήλωσεν ·
χρόνου δὲ πολλοῦ διαγενομένου προϊούσῃ τῇ βασιλέως γαμετῇ προσῆλθον οἱ περὶ Ἀμμώνιον τὰ κατ αὐτῶν βεβουλευμένα Θεοφίλῳ μεμφόμενοι .
ἡ δὲ ἐπιβουλευθέντας αὐτοὺς ᾔσθετο καὶ τιμῶσα ἔστη ·
καὶ προκύψασα τοῦ βασιλικοῦ ὀχήματος ἐπένευσε τῇ κεφαλῇ καί εὐλογεῖτε , ἔφη , καὶ εὔχεσθε ὑπὲρ τοῦ βασιλέως καὶ ἐμοῦ καὶ τῶν ἡμετέρων παίδων καὶ τῆς ἀρχῆς ·
ἐμοὶ δὲ ἐν τάχει μελήσει συνόδου καὶ τῆς Θεοφίλου ἀφίξεως .
καὶ ἡ μὲν τοιάδε ἐσπούδαζε .
ψευδοῦς δὲ φήμης ἐν Ἀλεξανδρείᾳ κρατούσης , ὡς ἐκοινώνησεν Ἰωάννης τοῖς ἀμφὶ Διόσκορον καὶ προθυμεῖται πάντα βοηθεῖν αὐτοῖς , διενοεῖτο Θεόφιλος , εἴ πῃ δύναιτο , καὶ αὐτὸν Ἰωάννην τῆς ἐπισκοπῆς καθελεῖν .
ταῦτά τε κατὰ νοῦν κρύπτων καὶ συσκευαζόμενος ἔγραφε κατὰ πόλεις τοῖς ἐπισκόποις τὰ Ὠριγένους βιβλία κατηγορῶν .
λογισάμενος δὲ μέγιστον αὐτῷ συνοίσειν , εἰ κοινωνὸν προσλάβοιτο τῶν σπουδαζομένων , Ἐπιφάνιον τὸν Σαλαμῖνος τῆς ἐν Κύπρῳ ἐπίσκοπον , ἄνδρα τῶν κατ αὐτὸν αἰδοῖ βίου ἐπισημότατον , φίλον ἐποιεῖτο , πρότερον αὐτῷ μεμφόμενος ὡς ἀνθρωπόμορφον τὸν θεὸν δοξάζοντι ·
ὡς ἐκ μετανοίας δὲ τὴν ὀρθὴν δόξαν ἐπιγνοὺς ὁμοφρονεῖν αὐτῷ ἔγραφε καὶ κατὰ τῶν Ὠριγένους βιβλίων ὡς παραιτίων δογμάτων τοιούτων ἐκίνει διαβολάς .
ἐπιφάνιος δὲ πάλαι ἀποστρεφόμενος τὰ Ὠριγένους συγγράμματα ῥᾳδίως προσέθετο τῇ Θεοφίλου ἐπιστολῇ .
καὶ συνελθὼν ἅμα τοῖς ἐν Κύπρῳ ἐπισκόποις ἀπηγόρευσε τὴν ἀνάγνωσιν τῶν Ὠριγένους λόγων .
καὶ τὰ δεδογμένα αὐτοῖς γράψας ἄλλοις τε καὶ τῷ Κωνσταντινουπόλεως ἐπισκόπῳ προετρέπετο συνόδους ποιεῖν καὶ τ αὐτὰ ψηφίζεσθαι .
συνιδὼν δὲ Θεόφιλος , ὡς οὐδείς ἐστι κίνδυνος Ἐπιφανίῳ ἕπεσθαι πολλοὺς ἐπαινέτας ἔχοντι καὶ διὰ τὴν ἀρετὴν τοῦ βίου ὅπερ ἂν φρονῇ θαυμάζοντας , παραπλήσια αὐτῷ ἐψηφίσατο σὺν τοῖς ὑπ αὐτὸν ἐπισκόποις .
ὁ δὲ Ἰωάννης τὴν μὲν ἐπὶ τούτοις σπουδὴν οὐκ ἀξίαν ἡγεῖτο λόγου καὶ τὰ Ἐπιφανίου καὶ Θεοφίλου γράμματα ἐν δευτέρῳ ἐποιεῖτο .